Ons unieke toer na die Balkanlande 2019 - Winskoop Toere
Slowenië, Kroasië, Bosnië en Herzegovina, Montenegro
Die mooiste natuurtonele in Europa
'n Lewensveranderende ervaring
WINSKOOPTOERE IS DIE ENIGSTE
WAT JOU OOK NA BOSNIË
EN HERZEGOVINA NEEM
Hierdie toer is reeds ons sewende toer daarheen!
Hierdie lande wat almal vroeër deel van Jugoslawië was, het in die oorgangstyd voor 1990
na onafhanklikheid gestreef, maar het toe in oorlogstryde onder mekaar verval.
Die ergste stryd het in Bosnië en Herzegovina gewoed van 1992 tot 1995.
Vredesonderhandelinge is in November 1995 gefinaliseer.
Daar het dus reeds meer as twee dekades verloop sedert die gewapende konflik in hierdie streek.
Winskoop Toere is dankbaar om weer eens vir Suid-Afrikaners
die geleentheid te kan bied om hierdie interessante streek,
met sy hartseer geskiedenis aan die een kant, en sy wonderlike natuurskoon
aan die ander kant, te besoek.
Daar is min sulke mooi plekke in die wêreld!
Hierdie toer is nou verder verfyn om jou 'n onvergeetlike vakansie te bied!
Al die mooiste natuurgebiede is steeds by ons toerprogram ingesluit!
LET DAAROP DAT ALLE AANDETES (en ontbyte)
EN ALLE TOEGANGSGELDE VAN GROEPSBESOEKE
BY ONS WINSKOOPPRYS INGESLUIT IS!
Beleef saam met ons die ongerepte natuurskoon van hierdie Balkanlande!
Ons September 2018 toerlede skryf die volgende oor hierdie toer:
"Fanie en Lientjie weereens baie dankie vir 'n heerlike toer" – Susan Beaurain
"Namens myself en Kitty baie baie dankie vir 'n onvergeetlike 2 weke
vir almal se geduld en liefde. Fanie en Lientjie julle is tops!!!" – Juli Niemand
"Baie baie dankie vir 'n fantastiese toer Fanie en Lientjie" – Tessa de Jager
"Baie dankie dit was baie baie lekker en die groep besonders. Goed gereel
en baie glad verloop." – Riettte Badenhorst
"Dankie aan Fanie en Lientjie vir 'n onvergeetlike ervaring" – Christene en Neels Heroldsbaai
"Baie dankie ook weer Fanie en Lientjie vir 'n wonderlike ervaring!" – Hannalize Kriek
"BAIE dankie Fanie en Lientjie vir 'n besonderse toer, uitstekende verblyf en wonderlike
plekke gesien. Joan en ek het dit regtige baie geniet." – Johann v Rensburg
"Baie dankie aan Fanie en Lienkie vir 'n mooi en lekker leersame toer." – Piet Lourens
Toerprogram Volg Hier
Ervaar die ongerepte natuurskoon van die Balkanlande.
Bosnië: Het jy geweet?
*Die land is meestal bergagtig, en sluit die sentral Dinariese Alpe in.
*Omtrent 50% van Bosnië en Herzegovina is beboste gebied.
*Die land het net 'n 20 kilometer-lange kuslyn, by die dorp Neum.
*Daar is sewe groot riviere in die land, waarvan die Sava die grootste is.
Dit vorm die noordelike grens met Kroasië en loop uit in die Donou
en die Swart See.
*Die bevolking van Bosnië en Herzegovina behoort aan drie etniese groeperings:
die Bosniërs, Serwiërs en die Kroate.
*Bosnië se grondwet spesifiseer geen amptelike tale nie.
*Die drie tale van die genoemde groeperings word de facto (saam met Engels) as amptelike tale beskou.
Kommentaar van 'n paar van verlede jaar se toerlede – kyk onderaan.
Hier volg nou ons toerprogram vir 2019 se toer:
Dag 1: Saterdag 25 Mei 2019
Ons vertrek vanaand met 'n vlug van Turkish Airlines van die OR Tambo Lughawe in Johannesburg na Istanbul, en dan na Venesië (aandete met drankies en ontbyt tydens die vlug).
Dag 2: Sondag 26 Mei 2019
Venesië – Bled
Ons kom vroegoggend in Europa aan, en haal 'n vlug na Venesië (Italië). Ons luuksebus wag ons in op die lughawe in Venesië en ons vertrek na Bled in Slowenië. Die gerieflike luuksebus is die hele tyd tot ons beskikking. Met ons aankoms by die pragtige dorpie Bled met sy skilderagtige meer het al die toerlede die res van die dag vry om goed uit te rus na die nag op die vliegtuig, en om heerlik rond te wandel in die pragtige omgewing. By die hotel is 'n pragtige swembad of twee om heerlik in af te koel.
Ons oornag in 'n pragtige hotel wat aan die Bled Meer geleë is, en vanaand eet ons 'n smaaklike vierster-buffet-ete gesellig saam.
Dag 3: Maandag 27 Mei 2019
Na 'n smaaklike buffet-ontbyt besoek ons die pragtige Kasteel by Bled – hoog op 'n berg, reg langs die meer.
[Spogfoto deur oud-toerlid Phil Grobler – 2013]
Hier leer ons ook meer van die ontstaan van die gletser-meer by Bled.
Later vandag ry ons met die tradisionele platboom-bote (Pletna-bote) na die eilandjie in die Bled Meer. Die Pletna-bote se geskiedenis word teruggevoer tot 1590 en hierdie bote word tans nog deur die plaaslike inwoners gemaak.
Op die eiland kan jy die pelgrimskerkie Assumption of Mary besigtig of daar rondstap en koffie drink by die restaurant.
Vanmiddag besoek ons die Bohinj Meer en die pragtige natuurskoon daar. Later ry ons na Ucanc (4 km) waar die Savica Waterval is. Hier stroom die water uit die rotse (van die Sewe Triglav mere-valleie af) in die walle van Komarca in die Savica Waterval – die beroemdste waterval in Slowenië. Ons slaap vanaand in dieselfde hotel in Bled.
Vintgar Gorge – Ljubljana
Na nog 'n heerlike ontbyt, ry ons na die Vintgar Gorge daarnaby, waar ons 'n onvergeetlike wandeling in die asemrowende ravyn gaan hê. (Elke toerlid stap teen sy eie pas, en besluit self hoe ver hy/sy wil stap.)
Hierna vertrek ons dan na die hoofstad van Slowenië, Ljubljana, en ons ontmoet ons plaaslike gids wat ons op 'n interessante stadbesigtigingstoer in hierdie pragtige stad neem.
Vanaand geniet ons 'n genotvolle Sloweense folklore-aand met 'n tipiese Sloweense aandete, heerlike wyn, jolige musiek, pragtige volksdanse en oulike folkore-speletjies. Daarna slaap ons in 'n pragtige vierster-hotel in Ljubljana.
Dag 5: Woensdag 29 Mei 2019
Ljubljana – Portoroz
Ons ry vanoggend eerstens na die unieke Renaissance kasteel, Predjama, naby Ljubljana. Hierdie besondere kasteel is in 'n grot gebou!
Dan gaan ons een van die belangrikste en mees fenominale grotte in die wêreld besigtig: die ongeskonde en beroemde Skocjan Grotte wat ook 'n Wêrelderfenis-natuurgebied is. Hier verdwyn die Reka Rivier in die vallei, en ons gaan ook in die nuwe gedeelte wat onlangs geopen is, al langs hierdie rivier ondergronds stap.
Na hierdie verbysterende ervaring ry ons na die Istriaanse kus. Ons slaap die volgende twee aande in 'n viersterhotel in Portoroz. Hier kan jy rustig op die promenade langs die see gaan stap, of met 'n plaaslike bus na die buurdorpie Piran ry.
Dag 6: Donderdag 30 Mei 2019
Na die afgelope dae se wonderlike natuurbelewenisse, gaan ons vandag op 'n historiese uitstappie op die Istriaanse skiereiland.
'n Plaaslike gids neem ons eers op 'n baie interessante stadbesigtigingstoer in die ou (Romeinse!) stad Pula met sy besondere antieke amfiteater – die bes behoue Romeinse amfiteater van almal in Europa.
Hierna ry ons na Rovinj wat deur baie toeriste as een van die mooiste dorpies in Europa beskou word. Hier bring ons die res van die dag deur. Ons slaap vanaand weer in die hotel in Portoroz.
Dag 7: Vrydag 31 Mei 2019
Plitvice – Tisno
Ons vertrek vroegoggend na die beroemde Nasionale Park Plitvice – een van die allermooiste natuurgebiede in Europa! Hier is sestien mere, ontelbare watervalle en strome water en ongeskonde, groen natuurskoon so ver jy kan sien! Ons spandeer die res van die dag hier (olv 'n plaaslike gids), ons hou piekniek langs een van die mere en ons besoek albei gedeeltes van hierdie meregebied. Dis 'n onbeskryflike belewenis!
Ons vaar ook met een van die elektriese (geluidlose) bote op 'n meer.
Na hierdie vyfsterdag, ry ons per bus na ons hotel in Otocac. Dit is 'n gesellige driester-familie hotel.
Dag 8: Saterdag 1 Junie 2019
Zadar – Trogir – Split – Podstrana
Vandag begin ons om antieke stadjies in Kroasië besoek. Eers ry ons na die antieke stad Zadar en onderneem 'n stadbesigtigingstoer onder leiding van 'n plaaslike gids.
Die volgende antieke dorpie wat ons besoek, is Trogir. Hierdie dorpie is tussen die 13de en 15de eeu gebou. Dit is vandag ook 'n Wêrelderfenisgebied.
Hierna ry ons dan na Split – die tweede grootste stad in Kroasië. Ons ry direk na ons luukse viersterhotel in Podstrana reg langs die see, waar ons vanaand oornag. Hier sal jy nog tyd hê om na hartelus in die Adriatiese See te swem!
Na 'n smaaklike aandete gaan ons nog vir 'n wyle per bus na die Ou Stad. Dis 'n onvergeetlike ervaring om die ou Paleis so verlig in die aand te beleef!
Dag 9: Sondag 2 Junie 2019
Vanoggend onderneem ons 'n stadsbesigtigingstoer van Split se interessante Ou Stad onder leiding van 'n plaaslike Engelssprekende gids. In Split is die besondere Paleis van Keiser Diocletianus, wat uit die 4de eeu behoue gebly het.
Na afloop van die toer het ons ruim vrye tyd om hier deur te bring.
In die antieke paleis sing 'n bedrewe Klapa-mannekoortjie in die mooiste akoestiese ruimte!
Na ons heerlike besoek aan Split, vertrek ons Dubrovnik toe, en op pad besoek ons die stadjie, Ston, met sy indrukwekkende, antieke stadsmuur.
In Dubrovnik gaan ons die volgende twee nagte in 'n pragtige vierster-hotel met die mooiste see-uitsig oorbly. Daar is onder andere 'n pragtige swembad, en as jy verkies, kan jy ook in die see swem.
Dag 10: Maandag 3 Junie 2019
Ons begin die dag met 'n interessante stadsbesigtigingstoer van Dubrovnik te voet onder leiding van 'n plaaslike gids.
Na die besigtigingstoer het toerlede vrye tyd om die stad op hulle eie te verken. Ons gee vandag aan elke toerlid 'n subsidie van 70 kuna, wat jy bv. kan gebruik om op die stadsmure te gaan loop of om met die kabelkar teen die berg op te ry.
Bo-op die berg het mens 'n wonderlike uitsig oor die stad en die Adriatiese kus. Die stappers onder ons kan hier ook op die rand van die berg 'n hele ent gaan stap en die besondere natuurtonele indrink. (Bo-op die berg is 'n restaurant waar mens kan ontspan en 'n drankie kan geniet.)
Ons ontmoet mekaar in die middag weer by die Ou Hawe en onderneem dan almal saam 'n gesellige bootvaart oop die see. Hierna neem die bus ons na ons hotel.
Vanaand ry ons na 'n ongerepte plasie waar ons 'n baie besondere en beslis onvergeetlike folklore-aand met die heerlikste eg Kroatiese kos, wyn en Klapa-musikante uit die boonste rakke geniet! Ons slaap vanaand weer in dieselfde hotel.
Dag 11: Dinsdag 4 Junie 2019
Kotor – Perast – Budva
Ons vat vandag die pad Montenegro toe en ons besoek eers die antieke dorpie Kotor. Ons maak ook 'n draai by Perast, waar ons 'n aangename tydjie in die natuur deurbring.
Later ry ons met die ou pas tot bo-op die berg tot by Cetinje waar mens 'n asemrowende blik op Kotorbaai en die aangrensende baaie rondom die berg het. (Kyk die foto hieronder.) Hierdie belewenis – om met die ou pas tot bo-op die berg te ry – is uniek en sal jy beslis net tydens 'n reis van Winskooptoere kry!
Vanmiddag kan jy in die Ou Stad van Budva . Vanaand oornag ons in 'n vierster-hotel in Budva. Hier nuttig ons 'n smaaklike aandete.
Dag 12: Woensdag 5 Junie 2019
Sveti Stefan – Skadar – Trebinje
Vanoggend neem ons eers mooi foto's van die beroemde eilandjie Sveti Stefan waar Novak Djokovic en sy bruid getrou het.
Ons ry dan na die Skadar Meer waar ons binne die Skadar Nasionale Park 'n twee-uurlange bootrit onderneem en die pragtige natuurskoon geniet. Hierdie meer is geleë op die grens met Albanië – 'n gedeelte van die meer val inderdaad in Albanië.
Na ons bootvaart kuier ons gesellig saam in 'n buitelug-restaurant onder idilliese groot bome en geniet middagete daar.
Dan vertrek ons per bus verder (ongeveer 3 ure) na die die mooi stad Trebinje. Ons gaan nou reeds by die grensoorgang in Bosnië in. Ons slaap vanaand in 'n pragtige hotel in Trebinje. (Trebinje vanjaar een van die nuwe toevoegings tot ons toer).
Trebinje is 'n pragtige ou stad in die Skrpska Republiek, soos die Serwiese Republiek heet wat binne die grense van Bosnië en Herzegovina geleë is. Hier het ons vanaand die geleentheid om in die stad rond te loop.
Dag 13: Donderdag 6 Junie 2019
Vanoggend vertrek ons na die interessante stad Mostar, waar ons 'n stadbesigtigingstoer onder leiding van 'n plaaslike Engelssprekende gids gaan onderneem.
Dis hier waar die eeue-ou brug (foto hieronder) tydens die burgeroorlog in Jugoslawië verwoes is. Hierna het almal vrye tyd om al die winkeltjies en stalletjies te verken. (Dis 'n heerlike plek vir inkopies – sê die dames!)
Teen 14:00 vertrek ons na die hoofstad van Bosnië, Sarajevo. Met ons aankoms kan ons gaan inkopies doen in die Ou Stad. Vanaand woon ons hier 'n baie besondere Bosniese Folklore-aand by (heeltemal anders as die vorige soortgelyke geleenthede waar ons was) en ons eet 'n tipiese Bosniese aandete. Ons slaap in 'n luukse vierster-hotel in Sarajevo.
Dag 14: Vrydag 7 Junie 2019
Sarajevo – Nova Gradiška
Vanoggend stap ons saam met 'n plaaslike gids deur die Ou Stad van Sarajevo. Hierna ry ons per bus na die aangrypende oorlogstonnel by Butmir wat so 'n groot rol in die oorlewing van die beleërde stad gespeel het.
Om 11:00 vertrek ons na Kroasië – na die stad Nova Gradiška. Ons ry oor Jajce waar ons ook na die unieke antieke watermeulens gaan kyk.
In Nova Gradiška gaan ons eers oor die grens. Ons bly dan vannag aan die Kroatiese kant sodat ons die volgende oggend direk na Zagreb kan vertrek.
Dag 15: Saterdag 8 Junie 2019
Zagreb – Otocec
Ons vertrek vanoggend na Zagreb, die hoofstad van Kroasië, waar 'n Engelssprekende gids weereens op ons wag om ons deur die interessante stad te neem.
Hierna geniet ons vrye tyd in die stad.
Laatmiddag ry ons weer Slowenië toe. Ons slaap vanaand in die plattelandse Otocec – in 'n deftige viersterhotel. Ons sluit ons toer op 'n hoogtepunt af met 'n smaaklike driegang-maaltyd in die 800-jarige kasteel van Otocec (foto hierby).
Dag 16: Sondag 9 Junie 2019
Na 'n smaaklike buffet-ontbyt ry ons terug na Kroasië, na die skilderagtige dorpie, Samobor waar ons vir oulaas heerlike Kremsnite (die geurige Sloweense melktert) gaan geniet!! Hier het ons ook geleentheid om die dorpie te verken, voordat ons na Zagreb vertrek. Vanaand vertrek ons van Zagreb Lughawe af, om via Istanbul na Johannesburg te vlieg.
Dag 17: Maandag 10 Junie 2019
Ons land op OR Tambo Lughawe – verryk deur hierdie baie besondere belewenis van die mooiste dele in Europa!
Ons Winskoopprys vir hierdie besondere toer
is R45,990* pp
vir toerlede wat deel.
*R1,000 lughawebelasting is nie by die toerprys ingesluit nie
ALLE AANDETES EN GROEPSBESOEKE AAN
BESIENSWAARDIGHEDE, m.a.w. ALLE TOEGANGSGELDE,
IS BY ONS TOERPRYS INGESLUIT!
Hier is nie verskuilde koste vir ons toerlede nie.
*Ekonomiese klas retoervliegkaartjie van Turkish Airlines van Johannesburg na Istanbul en Venesië en terug van Zagreb oor Istanbul na Johannesburg.
* Die lughawe- en brandstofbelasting (soos by kwotasie) (tans R4965.68)
* Hotel-akkommodasie (met alle onbyte en aandetes) in twin– dubbelkamers met eie badkamers in hoofsaaklik deftige viersterhotelle – die beste wat hierdie streek kan bied, maar wat steeds bekostigbaar is
* Luuksebusvervoer vir die hele tydperk
* Stadsbesigtigingstoere per bus soos gemeld
* Ervare plaaslike (Engelssprekende) gidse in die groot stede
* Die gerief van kwaliteit radio'tjies (oudiogidse) tydens besigtigingstoere
* Die verantwoordelike en goed toegeruste span van WinskoopToere onder leiding van Fanie Jooste, wat persoonlik oral saamtoer, veel waarde toevoeg en 'n heerlike, gerieflike toer verseker!
* Die bootvaart op die Bled Meer
* Die Sloweense folklore-aand met aandete, wyn en musiek, danse ens. in Ljubljana
* 'n Subsidie van 70 kuna tydens ons besoek aan Dubrovnik
* Die bootvaart op die see by Dubrovnik
* Die Kroatiese folklore-aand met aandete, wyn en Klapa-sangers buite Dubrovnik
* Die bootvaart op die Skadar Meer
* Die middagete in Virpazar
* Die Bosniese folklore-aand met aandete, wyn en Bosniese musiek in Sarajevo
* Die driegangmaaltyd in Otocec Kasteel
AL die volgende toegangsgelde:
Vintgar Gorge (indien beskikbaar)
Die Savica Waterval
Die Nasionale Park Plitvice (bootvaart op die meer ingesluit)
Die Oorlogtonnel in Sarajevo
Diocletianus se tempelkelder in Split
-Bykomende lughawebelasting (wat mag bykom volgens die wisselkoers)
-Alle ander toegangsgelde (indien enige – alle groepsbesoeke is reeds ingesluit)
-Fooitjies en uitgawes van persoonlike aard
-Fooi vir die busbestuurder (€30)
Let wel: vir hierdie toer word twee visums benodig!
LW Op hierdie toer word uit die aard van die saak baie gestap.
Daar word wel nie van alle toerlede verwag om oral saam te stap nie. Toerlede wat nie kans sien om etlike kilometer te stap nie, kan dan slegs 'n gedeelte van die afstand op eie pas stap of op 'n plek vir die groep wag. Daar is slegs enkele plekke wat sulke persone heeltemal sal moet uitsit. Bel ons gerus hieroor.
(verwysing: BALK19/Jou Voorletters en Van bv.
Kommentaar van 'n paar van verlede jaar se toerlede:
Christine de Klerk:
Dit was die beste toer ooit! Alles goed gereel, goeie hotelle, baaaaaaaiiiiieeee gesien in 'n kort tyd, meer as die geld werd!
Ek was saam met Winskooptoere in die Balkanlande. Ek wil net dankie sê vir 'n wonderlike toer. As ek so na die foto's, kyk dan besef ek weer hoe baie ons van elke land gesien het. Julle het die toer baie goed beplan sodat ons al die mooiste en mees interessante plekke kon sien in 'n kort tyd. Tog was dit 'n rustige toer saam met baie aangename toerlede en leiers. Van ons Kapenaars het al selfs weer saamgekuier met die Namibiërs en die toer van vooraf geniet. Baie dankie aan die hele Winskoopspan.
Ek wil nog steeds sê dat ons vakansie (dit is die Balkanlande Toer) was een van die wonderlikste in my lewe.
Sal beslis weer die (Balkan)lande besoek en met Winskoop Toere gaan toer want hul pryse is werklik 'n winskoop.
Wikipedia: "Bosnia and Herzegovina remains one of the last undiscovered natural regions of the southern area of the Alps, with vast tracks of wild and untouched nature attracting adventurers and nature lovers. National Geographic magazine named Bosnia and Herzegovina as the best mountain biking adventure destination for 2012. The central Bosnian Dinaric Alps are favored by hikers and mountaineers, containing both Mediterreanean and Alpine climates. Whitewater rafting is somewhat of a national pastime, with three rivers, including the deepest river canyon in Europe, the Tara River Canyon.
Most recently, The Huffington Post named Bosnia and Herzegovina the "9th Greatest Adventure in the World for 2013", adding that the country boasts "the cleanest water and air in Europe; the greatest untouched forests; and the most wildlife. The best way to experience is the three rivers trip, which purls through the best the Balkans have to offer."